De tre øvre midtfeltene framstiller Jomfru Maria, Gud Fader (eller Kristus som konge) iført pavelig tiara og Døperen Johannes. Motivet «Tilbedelsen av Lammet» fordeler seg over de fem nederste feltene. Det forestiller Kristus som offerlam med blodet som renner ut i kalken, plassert i et landskap ved Livsfontenen og omgitt av helgener, syndere, geistlige og soldater. I sidefeltene øverst er det malerier av engler som spiller musikk, og realistiske akter av Adam og Eva ytterst. Når fløydørene er lukket, viser yttersiden blant annet «Maria bebudelse».